laion/Wikipedia-Exotic huggingface dataset:
মোহাম্মদ খলিল

মোহাম্মদ খলিল (উর্দু: محمد خلیل‎‎; জন্ম: ১১ নভেম্বর, ১৯৮২) পাঞ্জাব প্রদেশের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর পাকিস্তানি ক্রিকেটে লাহোর, পাকিস্তান টেলিকমিউনিকেশন কোম্পানি লিমিটেড, রেডকো পাকিস্তান লিমিটেড ও জারাই তারাকিয়াতি ব্যাংক লিমিটেড দলের প্রতিনিধিত্ব করেন। দলে তিনি মূলতঃ বামহাতে মিডিয়াম বোলিং করতেন। এছাড়াও, বামহাতে নিচেরসারিতে ব্যাটিং করতেন তিনি। ১৯৯৯-২০০০ মৌসুম থেকে ২০১৪ সাল পর্যন্ত মোহাম্মদ খলিলের প্রথম-শ্রেণীর খেলোয়াড়ী জীবন চলমান ছিল। মাত্র ছয়টি প্রথম-শ্রেণীর খেলায় অংশগ্রহণের পর ২০০৩-০৪ মৌসুমে সফরকারী বাংলাদেশ দলের বিপক্ষে টেস্ট খেলার জন্যে তাকে পাকিস্তানের টেস্ট দলে অন্তর্ভুক্ত করা হয়। পূর্ববর্তী মৌসুমে ঐ ছয় খেলার তিনটি থেকে ১৪ উইকেট দখল করেছিলেন। তবে, ঐ সিরিজের কোন খেলায় তার অংশগ্রহণের সুযোগ হয়নি। পরবর্তী মৌসুমের শেষদিকে দলের সাথে অস্ট্রেলিয়া গমন করেন। ২০১০-১১ মৌসুমের কায়েদ-ই-আজম ট্রফি প্রতিযোগিতায় দূর্দান্ত খেলেন। ফলশ্রুতিতে, পুনরায় জাতীয় দলে খেলার জন্যে তাকে আমন্ত্রণ জানানো হয়। ২০১১-১২ মৌসুমে বাংলাদেশ গমনার্থে তাকে আঘাতপ্রাপ্ত সিমার জুনায়েদ খানের স্থলাভিষিক্ত করা হয়েছিল। সমগ্র খেলোয়াড়ী জীবনে দুইটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন মোহাম্মদ খলিল। ১৬ ডিসেম্বর, ২০০৪ তারিখে পার্থে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ১৬ মার্চ, ২০০৫ তারিখে কলকাতায় স্বাগতিক ভারত দলের বিপক্ষে সর্বশেষ টেস্টে অংশ নেন তিনি। ডিসেম্বর, ২০০৪ সালে ওয়াকা গ্রাউন্ডে সিরিজের প্রথম টেস্টে তার অভিষেক পর্ব সম্পন্ন হয়। তবে, দুই খেলায় কোন উইকেট না পাওয়ায় তাকে দলের বাইরে রাখা হয়। ২০০৪-০৫ মৌসুমের ভিবি সিরিজে পাকিস্তানের ওডিআই দলের সদস্যরূপে মনোনীত হন। সিরিজের অষ্টম খেলায় স্বাগতিক অস্ট্রেলিয়ার বিপক্ষে তার ওডিআই অভিষেক হয়। "Pakistan One day and Test squads for Bangladesh series"। Cric Info Archive। সংগ্রহের তারিখ ১৩ আগস্ট ২০০৩।  "Pak vs Aus / 1st Test / Pakistan tour of Australia in 2004–05"। ESPN।  "Cricinfo – 2004–05 VB Series – Pakistan Squad"। ESPNcricinfo।  "Pak vs Aus / 8th match / 2004–05 VB Series"। ESPN।  খুররম মঞ্জুর ফারহান আদিল পাকিস্তানি টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ২০১১-১২ পাকিস্তান ক্রিকেট দলের বাংলাদেশ সফর ইএসপিএনক্রিকইনফোতে মোহাম্মদ খলিল (ইংরেজি) ক্রিকেটআর্কাইভে মোহাম্মদ খলিল (সদস্যতা প্রয়োজনীয়) (ইংরেজি)
আলেপ্পির ছোট এলাচ

আলেপ্পির ছোট এলাচ হল কেরলের ইদুক্কি জেলার এলাচ পাহাড়ে জন্মানো ও ভাঁটিতে শুকানো সবুজ রঙের একপ্রকার এলাচ বীজকোষ। এটি আলেপ্পির সবুজ এলাচ বা আলেপ্পি গ্রিন এলাচ নামেও পরিচিত। এটি কেরলের আলেপ্পিতে জন্মায় বলেই এই এলাচের জাতটিকে আলেপ্পি এলাচ বলা হয় এমন নয়, বরং এই কারণে বলা হয় যে পূর্ববর্তী ত্রিবাঙ্কুরে এই এলাচ প্রক্রিয়াজাত করা হয়েছিল এবং আলেপ্পি ছিল তার প্রধান ভাণ্ডার। [১] ব্রিটিশ ভারতের রাজাদের মধ্যে সমঝোতা, ত্রিবাঙ্কুর-ডাচ যুদ্ধ, ব্রিটিশ সহায়তায় মার্থান্দা বর্মার অধীনে ক্ষমতা একীভূতকরণ ইত্যাদি কারণেই এ জাতীয় একচেটিয়া আধিপত্য এসেছিল। যেকারণে ত্রিবাঙ্কুর রাজ্য এলাচির সমস্ত পণ্য আলেপ্পির রাজ্য ভাণ্ডারে বিক্রি করতে পেরেছিলেন। ততদিনে আলাপ্পুঝ হয়ে উঠেছিল ত্রিবাঙ্কুরের প্রধান বন্দর। এর ফলে আলেপ্পিতে এলাচি বাছাই এবং প্রক্রিয়াকরণের বিকাশ ঘটে। এই কারণেই এই অঞ্চল থেকে উৎপাদিত সর্বাধিক উচ্চমানের এলাচের নাম রাখা হয়েছিল আলেপ্পি গ্রিন এলাচ বাআলেপ্পি সবুজ এলাচ। যার অন্য নাম আলেপ্পির ছোট এলাচ। কোচির বাজার ও বন্দরের নির্মান, ভারতের স্বাধীনতা, ত্রিবাঙ্কুর-কোচিন একীভূত হওয়া ইত্যাদির পরে আলেপ্পিতে একটি বন্দরের প্রাসঙ্গিকতা আর ছিলনা এবং তাই এর অস্তিত্ব অতীতের বিষয় হয়ে দাঁড়িয়েছিল। বর্তমানে ইদুক্কিতে উন্নততর প্রক্রিয়াজাতকরণ সুবিধা, কাঁচামালের প্রাচুর্য, দক্ষ সস্তা শ্রম ও জড়িত অবকাঠামো ইত্যাদির বিকাশের ফলে প্রক্রিয়াকরণ শিল্পটিকে পুরোপুরি আলাপ্পুঝের বাইরে স্থানান্তরিত করা হয়েছে। আলেপ্পির ছোট এলাচের একটি স্বতন্ত্র গুণ রয়েছে। এটি ভাঁটিতে শুকানো হয় এবং এর উচ্চতর সংবেদক মান রয়েছে। এতে একইরকম সবুজ রঙের মাত্রা ও তিনটি কোণাযুক্ত শিরার উপস্থিতি রয়েছে। আলেপ্পির ছোট এলাচ ২০০৫ সালে বৌদ্ধিক সম্পত্তি অধিকার সুরক্ষা (ইন্টেলেকচুয়াল প্রোপার্টি রাইট্স প্রোটেকশন) বা ভৌগোলিক নির্দেশকের (জিআই) মর্যাদা পেয়েছে। "Archived copy"। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৩-০১-২১।
বিশ্ব বেতার দিবস

বিশ্ব বেতার দিবস (ইংরেজিতে World Radio Day ওয়ার্ল্ড রেডিও ডে; ফরাসিতে Le jour mondial de la radio ল্য জুর মোঁদিয়াল দ্য লা রাদিও) একটি আন্তর্জাতিক দিবস যা প্রতি বছর ১৩ ফেব্রুয়ারি পালন করা হয়। এই দিবসের লক্ষ্য জনসাধারণের মাঝে ও সংবাদমাধ্যমে বেতারের গুরুত্ব সম্পর্কে সচেতনতা বৃদ্ধি করা, সিদ্ধান্ত গ্রহণকারীদেরকে বেতারের মাধ্যমে তথ্য যেন সুলভ্যতা নিশ্চিত করা এবং বেতার সম্প্রচারকদের মধ্যবর্তী আন্তর্জাতিক সহায়তা ও পারস্পরিক মতামত ও তথ্য বিনিময় জোরদার করা। ২০১৪ সালে ইউনেস্কোর সাধারণ সম্মেলনের ৩৬তম অধিবেশনে ১৩ ফেব্রুয়ারি তারিখে বিশ্ব বেতার দিবস ঘোষণা করা হয়। ২০১১ সালে স্পেনের আকাদেমিয়া এস্পানিওলা দে রাদিও-র একটি প্রস্তাবের প্রেক্ষিতে ইউনেস্কো পরিচালিত একটি বাস্তবায়নযোগ্যতা সমীক্ষার ভিত্তিতে ইউনেস্কোর নির্বাহী পরিষদ সাধারণ সম্মেলনে বিশ্ব বেতার দিবস ঘোষণার ব্যাপারে সুপারিশ করেন। উল্লেখ্য ১৯৪৬ সালের ১৩ ফেব্রুয়ারি তারিখে জাতিসংঘের নিজস্ব বেতারকেন্দ্রটি যাত্রা শুরু করে। বেতার এমন একটি গণমাধ্যম পৃথিবীতে যার ব্যাপ্তি অন্য সব গণমাধ্যম অপেক্ষা বেশি। এটি একাধারে যোগাযোগের একটি শক্তিশালী হাতিয়ার এবং সাশ্রয়ী মাধ্যম হিসেবে স্বীকৃত। দূরবর্তী জনসম্প্রদায় ও ঝুঁকিতে থাকা মানুষদের কাছে (নিম্ন সাক্ষরতার হারবিশিষ্ট জনসম্প্রদায়, প্রতিবন্ধী ব্যক্তি, নারী, তরুণ-তরুণী এবং দারিদ্র‍্যের শিকার ব্যক্তি) পৌঁছাতে বেতারের কোনও বিকল্প নেই। একই সাথে এটি প্রাতিষ্ঠানিক শিক্ষার স্তর নির্বিশেষে জনবিতর্কে মানুষের অংশগ্রহণের একটি মঞ্চ। অধিকন্তু, জরুরি অবস্থাকালীন যোগাযোগ ও বিপর্যয়কালীন ত্রাণকর্মে বেতার একটি শক্তিশালী ও নির্দিষ্ট ভূমিকা রাখে। বর্তমানে বিভিন্ন গণমাধ্যমের সমধর্মিতা হবার প্রবণতা বেড়ে গেছে, তাই বেতার সেবাগুলিও প্রযুক্তির নতুন নতুন রূপের সাথে খাপ খাইয়ে নিয়ে ব্রডব্যান্ড ইন্টারনেট, মুঠোফোন ও ট্যাবলেটে ভিন্ন ভিন্ন রূপে আবির্ভূত হচ্ছে। এত কিছু সত্ত্বেও বলা হচ্ছে যে বিশ্বের প্রায় ১ শত কোটি লোকের কাছে এখনও বেতার সেবা লভ্য নয়। "Why World Radio Day?"। UNESCO।
অপবাদ (চলচ্চিত্র)

অপবাদ ২০১২ সালের একটি নেপালি নাট্যধর্মী চলচ্চিত্র। চলচ্চিত্রটি পরিচালনা করেছেন সুবাশ কৈরালা পরিচালিত এবং এতে অভিনয় করেছেন রাজ বল্লভ কৈরালা, নিশা অধিকারী, রাবি গিরি এবং বিজয়া গিরি। চলচ্চিত্রটিতে সুয়োগ (রাজ বল্লভ কৈরালা) এবং একটি নিঃসঙ্গ ও নির্জন দ্বীপে বসবাসের তার অভিজ্ঞতা চিত্রিত করা হয়েছে। তিনি তার কর্মজীবন শুরু করার আগে ব্যর্থতার সম্মুখীন হয়ে আত্মহত্যার সিদ্ধান্ত নেন। কিন্তু মৃত্যু তার সাথে বিশ্বাসঘাতকতা করে এবং তিনি একটি বিচ্ছিন্ন দ্বীপে পৌঁছান যেখানে তিনি নিজেকে টিকিয়ে রাখার জন্য কঠিন সময়ের সম্মুখীন হন। অন্যদিকে, সুনন্দ (নিশা অধিকারী) সুয়োগের বন্ধু। বন্ধুর অনুমিত মৃত্যুর পর তার সহানুভূতি প্রেমে পরিণত হয় যখন সে ছেলেটির ব্যক্তিগত ডায়েরি পড়ে। সুয়োগ শেষ পর্যন্ত একাকিত্বকে পরাজিত করে এবং একটি পরিত্যক্ত জমি থেকে বের হওয়ার উপায় খুঁজে পায়। সুযোগ চরিত্রে রাজ বল্লভ কৈরালা সুনন্দার চরিত্রে নিশা অধিকারী কালো পোথী তান্দ্রো সেতো বাঘ পাহুনা: দ্য লিটল ভিজিটরস মিশন: ইম্পসিবল "Apabad Nepali movie"। Nepalimovieworld.com। ২০১২-১১-১০। ২০১৬-০৩-১৫ তারিখে মূল থেকে আর্কাইভ করা। সংগ্রহের তারিখ ২০২১-০২-২৩।  "Apabad Nepali movie"। Nepalmelbourne.com। ২০১২-০৬-২১। ২০১৫-০৭-০৪ তারিখে মূল থেকে আর্কাইভ করা। সংগ্রহের তারিখ ২০২১-০২-২৩।  ইন্টারনেট মুভি ডেটাবেজে অপবাদ (ইংরেজি)
মাইক্রোনেশিয়া যুক্তরাজ্য জাতীয় ফুটবল দল

মাইক্রোনেশিয়া যুক্তরাজ্য জাতীয় ফুটবল দল (ইংরেজি: Federated States of Micronesia national football team) হচ্ছে আন্তর্জাতিক ফুটবলে মাইক্রোনেশিয়া যুক্তরাজ্যের প্রতিনিধিত্বকারী পুরুষদের জাতীয় দল, যার সকল কার্যক্রম মাইক্রোনেশিয়া যুক্তরাজ্যের ফুটবলের সর্বোচ্চ নিয়ন্ত্রক সংস্থা মাইক্রোনেশিয়া যুক্তরাজ্য ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা ওশেনিয়া ফুটবল কনফেডারেশনের সদস্যপদ লাভ করেনি। ১৯৯৯ সালের ১লা জুন তারিখে, মাইক্রোনেশিয়া যুক্তরাজ্য প্রথমবারের মতো আন্তর্জাতিক খেলায় অংশগ্রহণ করেছে; গুয়ামে অনুষ্ঠিত উক্ত ম্যাচে মাইক্রোনেশিয়া যুক্তরাজ্য গুয়ামের কাছে ৩–০ গোলের ব্যবধানে পরাজিত হয়েছে। ২,০০০ ধারণক্ষমতাবিশিষ্ট ইয়াপ স্পোর্টস কমপ্লেক্সে চার তারা নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মাইক্রোনেশিয়া যুক্তরাজ্যে অবস্থিত। বর্তমানে এই দলের ম্যানেজারের দায়িত্ব পালন করছেন স্ট্যান ফোস্টার। ফিফা এবং ওশেনিয়া ফুটবল কনফেডারেশনের সদস্যপদ না থাকার ফলে মাইক্রোনেশিয়া যুক্তরাজ্য এপর্যন্ত একবারও ফিফা বিশ্বকাপ এবং ওএফসি নেশন্স কাপে অংশগ্রহণ করতে পারেনি। ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে মাইক্রোনেশিয়া যুক্তরাজ্যের কোন স্থান নেই। অন্যদিকে, বিশ্ব ফুটবল এলো রেটিংয়ে মাইক্রোনেশিয়া যুক্তরাজ্যের সর্বোচ্চ অবস্থান হচ্ছে ২১৪তম (যা তারা ২০০৩ সালে অর্জন করেছিল) এবং সর্বনিম্ন অবস্থান হচ্ছে ২৩৩। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো: বিশ্ব ফুটবল এলো রেটিং Minahan, James (২৩ ডিসেম্বর ২০০৯)। The Complete Guide to National Symbols and Emblems। ABC-CLIO। পৃষ্ঠা 109। আইএসবিএন 978-0313344978। সংগ্রহের তারিখ ১৩ আগস্ট ২০১৫।  "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) দাপ্তরিক ওয়েবসাইট (ইংরেজি)
ওয়েস্ট ইন্ডিয়ান টুয়েন্টি২০ আন্তর্জাতিক ক্রিকেটারদের তালিকা

অত্র নিবন্ধটি ওয়েস্ট ইন্ডিয়ান টুয়েন্টি২০ আন্তর্জাতিক ক্রিকেটারদের তালিকা বিশেষ। টুয়েন্টি২০ আন্তর্জাতিক (টি২০আই) আন্তর্জাতিক ক্রিকেট কাউন্সিল কর্তৃক নির্ধারিত টি২০আই মর্যাদার অধিকারী দুইটি দলের মধ্যকার আন্তর্জাতিক ক্রিকেট খেলাবিশেষ। টুয়েন্টি২০ ক্রিকেটের নিয়মের আলোকে এ খেলার আয়োজন করা হয়। ক্রিকেটের ক্ষুদ্রতর সংস্করণ এটি। ১৭ ফেব্রুয়ারি, ২০০৫ তারিখে অস্ট্রেলিয়া ও নিউজিল্যান্ডের মধ্যকার এ স্তরের প্রথম খেলা অনুষ্ঠিত হয়। কমপক্ষে একটি টি২০আই খেলায় অংশগ্রহণকারী ওয়েস্ট ইন্ডিজ ক্রিকেট দলের সকল সদস্যকে এ তালিকায় যুক্ত করা হয়েছে। প্রথম টুয়েন্টি২০ ক্যাপ লাভকারী খেলোয়াড়দেরকে ক্রমানুসারে রাখা হয়েছে। তবে, একই খেলায় একাধিক খেলোয়াড়ের অভিষেককালে তাদের পারিবারিক নামের আদ্যাক্ষর অনুযায়ী সাজানো হয়েছে। ২৩ ফেব্রুয়ারি, ২০২১ তারিখ অনুযায়ী পরিসংখ্যানটি সঠিক। Samuel Badree and Darren Sammy also played T20I cricket for World XI. Only their records for West Indies are given above. Hayden Walsh Jr. also played T20I cricket for United States. Only his records for West Indies are given above. "Ponting calls time on Twenty20s"। BBC Sport। ৭ সেপ্টেম্বর ২০০৯। সংগ্রহের তারিখ ২০ জানুয়ারি ২০১০। [স্থায়ীভাবে অকার্যকর সংযোগ] English, Peter। "Ponting leads as Kasprowicz follows"। Cricinfo.com। সংগ্রহের তারিখ ২০ জানুয়ারি ২০১০।  "Players – West Indies – T20I caps"। ESPNcricinfo। সংগ্রহের তারিখ ১৫ জুন ২০১৬।  "West Indies / Twenty20 International Batting Averages"। ESPNcricinfo। সংগ্রহের তারিখ ১৫ জুন ২০১৬।  "West Indies / Twenty20 International Bowling Averages"। ESPNcricinfo। সংগ্রহের তারিখ ১৫ জুন ২০১৬।
রাজ বল্লভ কৈরালা

রাজ বল্লভ কৈরালা (নেপালি: राजबल्लभ कोइराला শুনুন; জন্ম: ৩১ আগস্ট, ১৯৮২) একজন নেপালি চলচ্চিত্র অভিনেতা। মডেলিং ও অভিনয়ের আগে রাজ বল্লভ কৈরালা নেপালের পোখারা এফএম ৯৫.৮ তে তে আরজে হিসাবে কর্মরত ছিলেন। তিনি প্রথমে গানের ভিডিও কর্ণ দাশের ভেটেয়ারা চট্ট্নুতে তার অভিনয়ের জন্য মনোযোগ আকর্ষণ করেছিলেন। প্রধান অভিনেতা হিসেবে তার প্রথম সাফল্য ছিল পারখি বাসেন চলচ্চিত্রে যা ৮ আগস্ট, ২০০৮ তারিখে সিনেমা হলে মুক্তির ১০০ তম দিবপ উদ্‌যাপন করেছিল। ২০ টিরও বেশি চলচ্চিত্রে তার কৃতিত্বের সাথে অভিনয় বিশেষত আবাদ, মাসান এবং পালের মতো সিনেমায় তার অভিনয় প্রশংসিত হয়েছে। তিনি ইতিমধ্যে নেপালি চলচ্চিত্রের অন্যতম গুরুত্বপূর্ণ একজন অভিনেতা হিসাবে বিবেচিত হয়েছন। ২০০৮ সালের অক্টোবরে, তিনি নেপাল ফিল্ম টেকনিশিয়ান অ্যাসোসিয়েশন আয়োজিত মর্যাদাপূর্ণ কেটিভি ফিল্ম অ্যাওয়ার্ডসে সেরা অভিষেক অভিনেতার (পুরুষ) পুরস্কার পেয়েছিলেন। ২০১০ সালে তিনি ডিজিটাল সিনেমা পুরস্কার এবং বক্স অফিস পুরষ্কারে নেতিবাচক ভূমিকার অভিনয়ের সেরা অভিনেতার পুরস্কার জিতেছিলেন। ২০১১ সালে তিনি জেসিআই ইন্টারন্যাশনাল, নেপাল জ্যাকিসের আউটস্ট্যান্ডিং ইয়ুথ অফ দি ইয়ার (২০১১) পুরস্কার পেয়েছেন। রাজ বল্লভ কৈরালা হরি বনশা আচার্য, নীর শাহ, নাসিরউদ্দিন শাহ, ওম পুরি, রবার্ট ডি নিরো, ড্যানিয়েল ডে-লুইস, জনি দেপ এবং লিওনার্দো ডিক্যাপ্রিওর মতো অভিনেতাদের দ্বারা অনুপ্রাণিত হিসাবে পরিচিত হয়েছেন। পার্কি বেসেন (২০০৭) আরে ইউওয়া (২০০৭) দিওয়ানপন (২০০৮) সম্মানা (২০০৮) গুরু দক্ষিণা (২০০৮) চাদী গে পাপ লাগলা (২০০৮) ফাইলো ফাইলো মায়া (২০০৮) হাসি দেউ কা এক ফেরা (২০০৮) কাসম হাজুর কো (২০০৯) টিমি মাতরা টিমি (২০০৯) বাস মা চৈনা ইও মান (২০০৯) সোর (২০১০) কিনা লাগা মায়া (২০১০) পাল (২০১০) মালাই মান পরো (২০১০) ফুল (২০১০) প্রীতি কো ফুল (২০১০) মাসআন (২০১১) সামঝি দিযে পুগা (২০১১) অপবাদ (২০১২) এত সরল (২০১২) কোহি তা চা (২০১৩) ধাম্পাসের হাইওয়ে (২০১৩) রিতু (২০১৩) নেপালি অভিনেতাদের তালিকা Bhetera - Karna Das ওয়েব্যাক মেশিনে আর্কাইভকৃত ২০০৮-০৯-৩০ তারিখে Parkhi basen celebrates 100th day of Release Nepali Films of 2010s "Profile: eNasha| Raj Ballav Bags Best Debut Actor Award"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৩ ফেব্রুয়ারি ২০২১।  "Profile: eNasha| Best Negative Role"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৩ ফেব্রুয়ারি ২০২১।  রাজ বল্লভ কৈরালার সাক্ষাতকার ওয়েব্যাক মেশিনে আর্কাইভকৃত ১৪ ফেব্রুয়ারি ২০১২ তারিখে প্রোফাইল: ই-নেশা ওয়েব্যাক মেশিনে আর্কাইভকৃত ৫ মার্চ ২০১৬ তারিখে বিস্তৃত প্রোফাইল ওয়েব্যাক মেশিনে আর্কাইভকৃত ২৮ মে ২০১৫ তারিখে তেজ উদ্‌যাপন ভেতেরা - কর্ণ দাশ কিনা মায়ামা - উদেশশ্রেষ্ঠা রাজ বল্লভ কৈরালা ব্যাগ একটি রোতে তিনটি চলচ্চিত্রের চুক্তি ওয়েব্যাক মেশিনে আর্কাইভকৃত ৫ মার্চ ২০১৬ তারিখে
এশিয়াভিশন পুরস্কার

এশিয়াভিশন পুরস্কার হলো ভারতীয় চলচ্চিত্র এবং টেলিভিশনের শিল্পী ও প্রযুক্তিবিদদের সম্মাননার জন্য আয়োজিত অনুষ্ঠান, যা ২০০৬ সাল থেকে অনুষ্ঠিত হচ্ছে। ৪০,০০০ এর চেয়েও বেশি লোক সংযুক্ত আরব আমিরাত জুড়ে, ৯ নভেম্বরে শার্জা ক্রিকেট স্টেডিয়ামে ২০১২ সালের চলচ্চিত্র পুরস্কারে উপস্থিত হন। মোহনলাল ও রিমা কলিঙ্গল শ্রেষ্ঠ অভিনয়শিল্পী এবং জুহি চাওলা ও শ্রুতি হাসান শ্রেষ্ঠত্ব পুরস্কার লাভ করেন। ২০১৩ সালে, এশিয়াভিশন চলচ্চিত্র পুরস্কারকে দুবাইয়ের উৎসব শহরে অনুষ্ঠিত করা হয়, যেখানে মম্মুট্টী কুঞ্জনন্তে কেদা এর জন্য শ্রেষ্ঠ অভিনেতা এবং কাব্য মাধবন বাবুত্তিয়ুধে নামাথিল এর জন্য শ্রেষ্ঠ অভিনেত্রীর পুরস্কারের বিজয়ী হন। বলিউড অভিনেতা জন আব্রাহাম বর্ষসেরা আইকন ও রানী মুখার্জী তালাস এবং বম্বে টকিস এর জন্য হিন্দি চলচ্চিত্রে শ্রেষ্ঠত্ব অর্জন করেন। প্রীতি জিনতা বলিউডের গৌরভ পুরস্কার লাভ করেন এবং কারিশমা কাপুর প্রধান অতিথিদের মধ্যে একজন ছিলেন। ২০০৯ সালে, এশিয়াভিশন টেলিভিশন পুরস্কারের প্রথম সংস্করণ শারজাহ ক্রিকেট এ্যাসোসিয়েশন স্টেডিয়ামে অনুষ্ঠিত হয়, যেখানে অস্কার পুরস্কার বিজয়ী রেসুল পুকুট্টি ছিলেন একজন প্রধান অতিথি। টেলিভিশন পুরস্কারের ৪থ ও ৫ম সংস্করণে মালায়ালাম টেলিভিশন শিল্পের টেলিভিশন ব্যক্তিত্বের সাথে মোহনলাল ও কারিশমা কাপুর উপস্থিত ছিলেন। ২০১৭ সালের ফেব্রুয়ারি ৮ এ, এশিয়াভিশন রেডিও পুরস্কারের প্রথম সংস্করণের আরম্ভ ঘটে, যেখানে মালায়ালাম রেডিও কেন্দ্রের প্রতিনিধিদের সম্মাননা প্রদান করা হয়। কারিনা কাপুরকে ভারতীয় আইকনের সাথে পুরস্কৃত করা হয়। "Asiavision Movie Awards 2012"। gulfnews.com। নভেম্বর ১০, ২০১২। সংগ্রহের তারিখ ২২ অক্টোবর ২০১৩। [স্থায়ীভাবে অকার্যকর সংযোগ] "Asiavision Radio Awards 2013"। emirates247.com। নভেম্বর ৫, ২০১৩। মার্চ ৪, ২০১৬ তারিখে মূল থেকে আর্কাইভ করা।  "Asiavision Radio Awards 2014"। gulfnews.com। ফেব্রুয়ারি ৯, ২০১৪। সংগ্রহের তারিখ ৩১ মার্চ ২০১৪।
সিক্কি ঘাস শিল্প

সিক্কি ঘাসের কারুশিল্প হল নানা রকমের হস্তশিল্প, যেগুলি ভারতের বিহার এবং উত্তর প্রদেশে পাওয়া সিক্কি নামে পরিচিত বিশেষ ধরনের ঘাস থেকে তৈরি করা হয়ে থাকে। সিক্কি ঘাস থেকে বিভিন্ন সামগ্রী তৈরির এই কারুশিল্পটি বিহার প্রদেশের প্রাচীন লোকশিল্পগুলোর একটি। নেপালের দক্ষিণ অঞ্চলের সমভূমিতে থারু নারীরা বহু শতাব্দী ধরে সিক্কি ঘাস থেকে ঐতিহ্যবাহী ঝুড়ি বুনে আসছেন। বর্তমানে অনেক থারু নারী সহযোগী নেটওয়ার্কের মাধ্যমে সিক্কি হস্তশিল্প তৈরিতে নিযুক্ত রয়েছেন। বর্ষাকালে হরিজনরা সিক্কি ঘাস সংগ্রহ করে এবং বিক্রি করার আগে সেগুলো তারা শুকিয়ে নেয়। ঘাসটি সাপ্তাহিক হাট বা বাজারে এবং ভ্রমণকারীদের কাছে ফেরিওয়ালার মাধ্যমেও বিক্রি করা হয়। এর মূল্যের হার অনেক কিছুর উপর ভিত্তি করে নির্ণীত হয় এবং প্রতিনিয়ত পরিবর্তিত হয়। তবে সিক্কি ঘাস ওজন করে বিক্রি হয় না, বরং মুষ্টি দ্বারা পরিমাপ করে বিক্রি হয়। সিক্কি শুকানো হয় এবং এর ফুলের মাথাগুলো কেটে ফেলা হয়। ফলস্বরূপ পাওয়া যায় সূক্ষ্ম সোনালি আঁশ যা খেলনা, পুতুল এবং ঝুড়ি (ডোলচি) তৈরি এবং বুননে ব্যবহৃত হয়। কখনও কখনও এসব সামগ্রীর গায়ে রঙ দিয়ে বিভিন্ন নকশা আঁকা হয়। পৌতি নামে পরিচিত সিক্কির তৈরি বাক্স কন্যা সন্তানকে তাদের বিয়ের উপলক্ষে বাবার পক্ষ থেকে দেওয়া হয়। বাক্সগুলো সিন্দুর, অলঙ্কার এবং গহনা রাখার জন্য ব্যবহৃত হয়। "Archived copy"। ২০১৩-১২-২৭ তারিখে মূল থেকে আর্কাইভ করা। সংগ্রহের তারিখ ২০১৩-১২-২৫।  "Community for Artisans"।  "Local arts and crafts"। ৭ অক্টোবর ২০১৯ তারিখে মূল থেকে আর্কাইভ করা।  "Sikki/Golden Grass Craft of Bihar – Asia InCH – Encyclopedia of Intangible Cultural Heritage" (ইংরেজি ভাষায়)। সংগ্রহের তারিখ ২০২১-০২-২৩।
ক্যালকুলাস (দ্ব্যর্থতা নিরসন)

উইকিঅভিধানে ক্যালকুলাস শব্দটি খুঁজুন। ক্যালকুলাস শব্দটি দ্বারা বুঝানো যেতে পারে, ক্যালকুলাস অন্তরকলন সমাকলন সদিক রাশির ক্যালকুলাস সাংখ্যিক ক্যালকুলাস (বা সাংখ্যিক বিশ্লেষণ) সাংখ্যিক সমাকলন ল্যাম্‌ডা ক্যালকুলাস প্রফেসর ক্যালকুলাস এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ওয়ানওয়ার্ল্ড পাবলিকেশন্স

ওয়ানওয়ার্ল্ড পাবলিকেশন্স যুক্তরাজ্যের একটি স্বতন্ত্র প্রকাশনা সংস্থা যা সাধারণত বিশেষজ্ঞ ও শিক্ষাবিদদের মাধ্যমে নন-ফিকশন বই প্রকাশ করে। নভিন ডুস্টদার এবং জুলিয়েট ম্যাবে ১৯৮৬ সালে এটি প্রতিষ্ঠা করেছিল। প্রকাশনা সংস্থা হিসেবে এটি আন্তর্জাতিকভাবে স্বীকৃত এবং বিভিন্ন পুরস্কার প্রাপ্ত প্রতিষ্ঠান। আশরাফ আলী থানভী : ইসলাম ইন মডার্ন সাউথ এশিয়া, ২০০৮ হুসাইন আহমদ মাদানি : দ্য জিহাদ ফর ইসলাম এন্ড ইন্ডিয়াস ফ্রিডম, ২০০৮ Alison Flood, "Oneworld: the tiny publisher behind the last two Man Booker winners", The Guardian, 15 November 2016. Robert Dex, "Meet the husband-and-wife publishing team who backed Booker Prize winner Marlon James", Evening Standard, 14 October 2015.
আর্য ধর্ম

আর্য ধর্ম বলতে বোঝানো হতে পারে, বিশেষত প্রাচীন সাহিত্যে, ঐতিহাসিক বৈদিক ধর্ম ঐতিহাসিক ভারতীয় ধর্ম আরও সাধারণভাবে পুনঃগঠিত প্রোটো-ইন্দো-ইরানীয় ধর্ম পুনঃগঠিত প্রোটো-ইন্দো-ইউরোপীয় ধর্ম বিংশ শতাব্দীর সূচনাকালের অতিপ্রাকৃতবাদী ধর্মসমূহ, যে সকল ধর্ম "আর্য জাতি" থেকে এসেছে বলে মনে করা হয়, যেমন এরিওসফি এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
নির্মলি চিত্রকর্ম

নির্মলি চিত্রকর্ম বা নির্মল চিত্রকর্ম হল ভারতের তেলেঙ্গানার নির্মল জেলার নির্মলে প্রচলিত একপ্রকার জনপ্রিয় চিত্রকলা। শহরে এটি একটি ছোট আকারের শিল্প গঠন করেছে। নির্মল কারিগররা একটি সম্প্রদায় গঠন করেছে। নির্মলে অবস্থানপূর্বক তারা একটি ছোটখাটো ব্যবসার আকারে তাদের শিল্পচর্চা করে যাচ্ছে। চিত্রগুলোতে সোনালি রঙ ব্যবহার করা হয়। নির্মলি শিল্পকর্মটির নামকরণ করা হয়েছে তার উৎপত্তিস্থলের নাম থেকেই। নির্মলি শিল্পের বিবর্তন কাকতীয় রাজবংশের সময়কালের দিকে ইঙ্গিত করে। এই শিল্পটি চতুর্দশ শতাব্দীতে নকশ নামে পরিচিত একদল কারিগরের দ্বারা অনুশীলন করা হয়েছিল। মোগলরা শিল্পটিকে এত পছন্দ করত যে তারা এই শিল্প এবং দক্ষতার পৃষ্ঠপোষকতা করেছিল। ১৯৫০-এর দশকে লেডি হায়ডেরি নির্মলি কারিগরদের হায়দ্রাবাদ রাজপথে আনেন এবং তাদের নৈপুণ্যের প্রচার করেন। এই চিত্রকলার রঙগুলো বিভিন্ন খনিজ, গুল্ম এবং অন্যান্য গাছপালা থেকে সংগ্রহ করে নেওয়া হয়। এইসব চিত্রের বিযয়বস্তুতে অজন্তা এবং অন্যান্য মোঘল শিল্পের প্রভাব রয়েছে। কালো রঙের পটভূমিতে চমকপ্রদ সোনালি চিত্রকলাগুলো ফুটিয়ে তোলা হয়। প্রথম পদক্ষেপটি হলো কাঠের উপরিভাগে বার্নিশ করা এবং তারপরে সুনির্দিষ্ট নকশাটি আঁকা। তারপর অন্যান্য নকশাগুলো শনাক্ত করে চকের সাহায্যে সেগুলো আঁকা হয়। সবশেষে চিত্রগুলো উজ্জ্বল রঙ করা হয় এবং শেষ পর্যন্ত সোনালি আভা ফুটিয়ে তুলে বার্নিশ করা হয়। নির্মলি খেলনাগুলো গুল্মের নির্যাস থেকে তৈরি করা হয়। এই খেলনাগুলো বিভিন্ন পেশার মানুষের এবং বিভিন্ন প্রাণীর আঙ্গিকে তৈরি করা হয়। এগুলো প্রথমে কাঠ দিয়ে তৈরি করা হয়, তারপরে বাহারি রকমের রঙ করা হয়। "Nirmal Crafts"। discoveredindia.com। সংগ্রহের তারিখ ৬ ফেব্রুয়ারি ২০১৭।  "Lepakshi expo begins - ANDHRA PRADESH"। The Hindu। ২০০৭-০৮-১২। ২০০৭-১০-১৭ তারিখে মূল থেকে আর্কাইভ করা। সংগ্রহের তারিখ ২০১৫-১২-১৯।  "Traditional art emporium at its finest - HYDB"। The Hindu। ২০০৮-০১-১২। ২০০৮-০৪-২৯ তারিখে মূল থেকে আর্কাইভ করা। সংগ্রহের তারিখ ২০১৫-১২-১৯।  "Lepakshi expo inaugurated - ANDHRA PRADESH"। The Hindu। ২০১০-০৭-২২। সংগ্রহের তারিখ ২০১৫-১২-১৯।
আকবর শাহ খান নাজিবাবাদী

আকবর শাহ খান নাজিবাবাদী (১৮৭৫ - ১০ মে ১৯৩৮) একজন ভারতীয় সুন্নি মুসলিম ইতিহাসবিদ। তিনি তিন খণ্ডে রচিত তারিখ-ই-ইসলাম গ্রন্থ লিখেছিলেন। নাজিবাবাদী ১৮৭৫ সালে ব্রিটিশ ভারতের যুক্তপ্রদেশের বিজনোরের নাজিবাবাদে জন্মগ্রহণ করেছিলেন। তিনি ১৮৯৭ সালে নাজিবাবাদ মাধ্যমিক বিদ্যালয়ে শিক্ষকতা শুরু করেন এবং পরবর্তীতে নাজিবাবাদের উচ্চ বিদ্যালয়ে ফারসি পড়ান। ১৯০৬ এবং ১৯১৪ সালে তিনি কাদিয়ানে অবস্থান করেন এবং আহমদিবাদ গ্রহণ করেন । তিনি মির্যা গোলাম আহমদের উত্তরসূরি হাকিম নুরুদ্দীনের নিকট ধর্মীয় শিক্ষালাভ করেন এবং দুই খণ্ডে তার জীবনী রচনা করেছিলেন, যার নাম ছিল মিরকাতুল ইয়াকীন ফি হায়াতি নুরুদ্দীন। যার দ্বিতীয় খন্ড অপ্রকাশিত থেকে যায় তার সুন্নি ইসলাম মতবাদে প্রত্যাবর্তন করার কারনে। কাদিয়ানে নাজিবাবাদী পাঁচ বছর আহমদিপন্থি মাদ্রাসা নুর আল-ইসলামের সুপারিনটেনডেন্ট ছিলেন। নূরুদ্দিনের মৃত্যুর পর নাজিবাবাদী মির্জা বশিরুদ্দীন মাহমুদ আহমদের চিন্তাধারায় প্রত্যাবর্তন করলেও তার সাথে আর একমত হতে পারেননি। ১৯১৫ সালের মাঝামাঝি পর্যন্ত নাজিবাবাদী আহমদীদের লাহোরি গ্রুপের সাথে যুক্ত ছিলেন। কিছু সময়ের জন্য লাহোরি গ্রুপের সাথে যুক্ত থাকার পরে তিনি আবার সুন্নি ইসলাম মতবাদে ফিরে আসেন। ১৯১৬ সালে নাজিবাবাদী "ইবরত" নামে একটি সাময়িকী আরম্ভ করেছিলেন, যার সহযোগী ছিলেন আবদুল হালিম শারার এবং আসলাম জয়রাজপুরী। মুহাম্মদ ইকবালও এতে কবিতা প্রকাশ করেছিলেন। জাফর আলী খানের কারাবাসের সময় তিনি এক বছরের জন্য তৎকালীন পাকিস্তানের জমিদার নামক পত্রিকার সম্পাদক হিসেবে দায়িত্ব পালন করেন। ১৯৩৭ সালের জুনে নাজিবাবাদীর পেটে পীড়া আরম্ভ হয়, যার ফলে ১৯৩৮ সালের ১০ ই মে তার মৃত্যু হয়। নাজিবাবাদীর রচনাবলীর মধ্যে রয়েছে: তারিখ-ই-ইসলাম (৩ খণ্ড) তারিখ-ই-নাজিবাবাদ জং-ই-আঙ্গুরা নবাব আমির খান গায়ে আর আর উসকি তারিখি আজমত বেদ অর উসকি কুদামত হিন্দু আওর মুসালমানোঁ কা ইত্তেফাক আয়না হকিকত নুমা। Masood Alam Falahi। Hindustan mai Zat-Pat awr Musalman (Urdu ভাষায়) (May 2007 সংস্করণ)। Al-Qazi Publishers। পৃষ্ঠা 162। উদ্ধৃতি শৈলী রক্ষণাবেক্ষণ: অচেনা ভাষা (link) Akbar Shah Najibabadi। "Biographical sketch by Javed al-Hasan Siddiqi"। Qawl-e-Haq (Urdu ভাষায়) (2016 সংস্করণ)। Areeb Publications। পৃষ্ঠা 15–20। উদ্ধৃতি শৈলী রক্ষণাবেক্ষণ: অচেনা ভাষা (link) Dr Umar Farooq। "مولانا اکبر شاہ نجیب آبادی کا قادیانیت سے تعلق واِنقطاع"। ahrar.org.pk (Urdu ভাষায়)। Majlis-e-Ahrar-ul-Islam। সংগ্রহের তারিখ ২৪ জুলাই ২০২০। উদ্ধৃতি শৈলী রক্ষণাবেক্ষণ: অচেনা ভাষা (link)